… ha petra e zouguet-hui azé ? Izabel, é léh rescond, e soubl hé fen. Er prince nezé e zisplégas pen hé broh, ha ne huélas nitra quin nameid ur haèr a Voquet-ros… En Eutru-Doué, dré er miracl-zé, en devoé bet vennet laquat er santès én abri doh er hlemmeu hi devehé bet guellet hi devout a berh hé fried, ha  rantein gloér dehi a zivout hé haranté é quevir er gueih peurerion. Er prince er homprénas reih mad, hag e laras én ur groésein é zeourn : Izabel, nen dé quet mad tein hum glem ag en donæsoneu e hret, rac int e denn ar-nomb bénédictioneu en Néan ! 